Lolland-Falsters Stifts-Tidende, 1842-07-14
under 9de Juli. Nærværende Linier kunne endnu før Avisens Slutning bringe fraværende Læsere den glædelige Efterretning om Hs. Maj. Kongens lykkelige Ankomst hertil under den fra saamange Steder, tilstrømmende Mængdes Jubelraab. Fra aarle Morgenstund var allerede Alt i denne høitidelige Anledning i Bevægelse. Som bekjendt havde Dampskibet Jris Kl. 4 1/2 med en talrig Forsamling Herrer og Damer begivet sig ned af Fjorden for ved Jyllands Kyst at bringe Landsfaderen Byens og Provindsens Velkommen. Et gunstigt Veir favoriserede Farten og ved Ankomsten til Hals bragte allerede Røgen, fra det kongl. Dampskib i det Fjerne det glade Budskab om Kongens Nærværelse. Da Jris nærmede sig Ægirk, standsede det førstnævnte Dampskib i passende Afstand, og efterat Batteriet fra Hals havde givet Salut, begav Stiftamtmanden, med Dampskibets Bestyrelse sig ud til det kongl. Dampskib for at udbede sig den Tilladelse, at turde complimentere Hs. Maj. og at frembære den Bøn, at Hs. Maj. vilde vise den Naade at træde ombord paa Jris", og, saaledes allerede i sine Undersaatters Midte, begive sig op til Staden. Med den Hs. Maj. eiendommelige Velvillie blev Jndbydelsen, modtagen og dette tilkjendegivet for Forsamlingen paa Jris, af hvilken Budskabet herom besvaredes med et tordnende Hurraraab. Efterat Ægir, derpaa - modtagen ved Hals og langs med Fjord bredden af levende Velkomsthilsener - paa Hs. Majestæts Ønske havde fortsat Coursen et Stykke op af Fjorden, ledsaget af Jris, bestemte Hs. Maj. at gaae ombord paa dette. Ved Ankomsten paa Jris lød et trefoldigt Hurraraab og en Kanonsalut forkyndte, at Kongen befandt sig i sit Folks Midte. Efterat en Sang var bleven afsjungen til Melodien Vift stolt paa Codans Bølge gjenlød atter et Kongen leve over Liimfjorden. Den ligesaa høitidsfulde som hjertelige Modtagelse havde ikke kunnet forfeile sit Jndtryk paa Hs. Majestæt og, synligen bevæget, udtalte Hs. Maj. sin Glæde over, allerede at befinde sig omgiven af sine trofaste Jyder, hvilke Han beklagede denne Gang ikke at kunne tilføre Landets elskede Dronning. Dobbelt glædede det Hs. Maj. at befinde sig ombord paa et Dampskib, der udgjorde et saa længe attraaet herligt Communicationsmiddel, som nu paa en gavnlig Maade vilde føre Jylland og Hovedstaden og Provindserne indbyrdes nærmere til hinanden. Hs. Majestæt behagede derpaa naadigen at underholde sig med det tilstedeværende Selskab og, paa bestyrelsens Jndbydelse, med Suite at indtage en Dejen ner, ved hvilken de meest levende Ønsker udtaltes for Hs. Maj., som Hs. Maj. besvarede med Ønsket for Dampskibsforetagendets Held. Dampskibet havde nu nærmet sig Byen, hvor alle til Fjorden, stødende Bygninger og Pladse vare besatte med en utallig Menneskemasse. Efterat Jris, under vedvarende Hurraraab for den kongelige Gjæst, var passeret langs Byens med Mennesker omkrandsede Fjordgebet, standsede det ved Slottet, hvor Hs. Maj. paa den smukt decorerede Bro modtoges af høiere Militair- og Civilautoriteter under Folkets Hurraraab og Kanonernes Torden. Efter Ankomsten stædede Hs. Maj. til Cour og Audients, og allerede i Eftermiddag agter Hs. Maj. at begynde Jnspiceringen af de vigtigste communale Gjenstande, Ved Ankomsten til Helsingør i Fredags Aftes blev Kongen hilset af en talrig Deel af Helsingør Jndvaanere, der paa Dampskibet Hamlet bragt Ham deres Hilsen og afsang en i denne Anledning forfattet Sang.